کئچن ایل یاشامینی ایتیرن اؤزبکیستان پرزیدنتی اسلام کریمووون بؤیوک قیزی گولنارا کریمووا 'آلداتما، گؤمروک و تیجارت قایدا‌لارینی پوزماق، ساختاکارلیق، سوچدان الده ائدیلن گلیرلری آغلاما و خاریجی ارز گیزلتمکدن' گؤزآلتینا آلیندی.
اؤزبکیستاندا ساوجیلیقدان وئریلن آچیقلامادا، اؤلکه‌نین 27 ایل دؤولت باشقانی اولان و سپتامبر 2016دا حیاتینی ایتیرن ایسلام کریمووون بؤیوک قیزی گولنارا کریمووانین، سوچ هؤرگوتلری ایله باغلانتی‌سی اولدوغو سببیله سوچلو اولدوغو و گؤزآلتینا آلینماسینا قرار وئریلدیگی ایفاده ائدیلدی.
آچیقلامادا "گولنارا کریمووا، اؤزبکیستان جزا قانونونون 168.جی (آلداتما)، 178.جی (خاریجی ارز گیزلمه)، 189.جو (تیجارت قانونلارینی پوزوما)، 228.جی (ساختاکارلیق) و 243.جو (سوچلا الده ائدیلن گلیری یوما) ماده‌لری اساسیندا سوچلو گؤرولدو" ایفاده‌لری یئر آلدی.
